پرزیدنت رجب طیب اردوغان امریکانین قوشون‌لاری‌نین سوریه-تورکیه سرحدیندن گئری چکیلمه‌یه باشلادیغینی بیلدیردی.
اردوغان قئید ائتدی کی، بو، یئنی بیر مسئله دئییل.
دونن آخشام امریکا پرزیدنتی ترامپلا تلفون دانیشیغینی قیمتلندیرن پرزیدنت اردوغان "بیلدیگینیز کیمی، امریکا پرزیدنتی دونالد ترامپ امریکا قوشون‌لاری‌نین سوریه-تورکیه سرحدیندن گئری چکیلمه‌سی ایله باغلی لازیمی گؤستریش‌لرینی وئرمیشدی. ساده‌جه بو پروسه گئجیکیردی" دئدی.
اردوغان سوریه-نین قوزیی ینده حربی عملیات‌لارا باشلاماقدا قرارلی اولدوق‌لارینی بیلدیره‌رک ترور تشکیلات‌لاری‌نین تورکیه-‌یه قارشی تهدیدلری‌نین قارشی‌سی‌نین آلیناجاغینی وورغولادی.
ترامپین دعوتینی ده قیمتلندیرن اردوغان "گوجلو احتیماللا نوامبرین ایلک یاری‌سیندا بو سفری رئاللاشدیراجاغیق. قارشی-قارشییا اولماسی ایشین درین‌لیگینی، تورکیه- امریکا علاقه‌لری و بؤلگه‌دکی وضعیتی ده موذاکیره ایمکانیمیز اولا‌جاق" ایفاده‌لرینی ایشلتدی.
ترامپ ایله گؤروشونده اساس موضوع لاردان بیری‌نین ده "اف-35 " دؤیوش طیاره‌لری‌نین اولاجاغینی قئید ائدن اردوغان "بو خیلی مودت‌دیر داوام ائدن بیر پروسه اولدو. گؤروشده بو باره‌ده قرار وئریلمه‌سینی ایستییریک. اؤدنیش‌لری بیز لنگیتمیریک. 1،4 میلیارد دو‌لار اؤدمیشیک. بو مسئله موذاکیره اولونا‌جاق" دئدی.
